**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL turto perdavimo PAGAL TURTO patikėjimo SUTARTĮ**

2019 m. liepos 2 d. Nr. T1-209

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi ir Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.2 papunkčiu, Klaipėdos miesto savivaldybės taryba nusprendžia:

1. Perduoti 3 metams, bet ne ilgiau nei yra galiojančios Klaipėdos miesto gatvių valymo vakuuminėmis mašinomis paslaugų sutartys, Klaipėdos miesto gatvių valymo vakuuminėmis mašinomis paslaugos teikėjui(-jams) Klaipėdos miesto savivaldybei nuosavybės teise priklausančias keturias gatvių ir kelių vakuuminio valymo mašinas, įsigytas įgyvendinant Kelių, gatvių, šaligatvių, dviračių ir pėsčiųjų takų valymo mašinų pirkimą atviro konkurso būdu, valdyti ir naudoti patikėjimo teise pagal turto patikėjimo sutartį.

2. Pritarti Turto patikėjimo sutarties projektui (pridedama).

3. Įgalioti Klaipėdos miesto savivaldybės administracijos direktorių pasirašyti sprendimo 2 punkte nurodyto Turto patikėjimo sutartį bei perdavimo ir priėmimo aktą.

4. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto skyriaus vedėjas

Edvardas Simokaitis, tel. 39 60 36

2019-06-26